b'\n_START_ARTICLE_\nISO 3166-1 alpha-3\n_START_PARAGRAPH_\nISO 3166-1 alpha-3 kod je troslovni \xc5\xa1ifrarnik dr\xc5\xbeava, definiran u dijelu ISO 3166 standarda koji je objavila Me\xc4\x91unarodna organizacija za standardizaciju (ISO). \xc5\xa0ifrarnikom su obuhva\xc4\x87ene dr\xc5\xbeave, ovisni teritoriji i podru\xc4\x8dja od posebnog interesa. Nastao je radi boljeg vizualnog povezivanja koda i imena dr\xc5\xbeave, za razliku od ISO 3166-2 \xc5\xa1ifrarnika, kod kojeg je tre\xc4\x87i znak bio numeri\xc4\x8dki. \xc5\xa0ifre su skra\xc4\x87eni oblici dr\xc5\xbeava i teritorija, izvedeni iz engleskog jezika.\n_START_SECTION_\nUpotreba\n_START_PARAGRAPH_\n\xc5\xa0ifrarnik ISO 3166-1 alpha-3 se navi\xc5\xa1e koristi u ISO/IEC 7501-1 standardu, za automatiziranu kontrolu putovnica u me\xc4\x91unarodnom avionskom prometu. U Hrvatskoj se dodatno \xc5\xa1ifrarnik koristi u obra\xc4\x8dunskim datotekama i sustavu eNaru\xc4\x8divanja HZZO-a.\n_START_SECTION_\nKorisni\xc4\x8dki kodovi\n_START_PARAGRAPH_\nStandardom je predvi\xc4\x91ena mogu\xc4\x87nost lokalnog prilago\xc4\x91avanja \xc5\xa1ifrarnika za svoje potrebe, kori\xc5\xa1tenjem \xc5\xa1ifri od AAA do AAZ, QMA do QZZ, XAA do XZZ i ZZA do ZZZ. Na primjer, korisnik mo\xc5\xbee samostalno koristiti \xc5\xa1ifru XTR bez straha da \xc4\x87e se ona poklapati s nekom \xc5\xa1ifrom ovog standarda u budu\xc4\x87nosti. \xc5\xa0ifra XPO koristi u dokumentima Interpola, itd.'